[{"text_idx": "#000001", "text": "Kadre de la 102a Universala Kongreso de Esperanto en Seulo okazos la jubilea 70a sesio de la Internacia Kongresa Universitato. UEA invitas profesorojn, docentojn kaj personojn kun similaj kvalifikoj sendi proponojn pri prelegoj al la sekretario de IKU rete (amri@huji.ac.il) au\u0306 paperpos\u0302te: prof. Amri Wandel, 767 Makabim, IL-7179901 Modiin, Israelo.\nLa proponoj alvenu plej laste la 1an de marto 2017."}, {"text_idx": "#000002", "text": "Lige kun la IKU okazos studsesio de Akademio Internacia de la Sciencoj (AIS). Kandidatoj por IKU-prelego povas samtempe proponi AIS-kurson, kiu konsistos el unu prelego kadre de IKU kaj el du kromaj prelegoj. Bv. indiki, c\u0302u la IKU-propono estu konsiderata ankau\u0306 kiel AIS-kurso."}, {"text_idx": "#000003", "text": "La prelegoj estu pri interesaj, allogaj temoj kaj tau\u0306gaj por klera publiko. C\u0302iu propono enhavu mallongan resumon de la prelego kaj koncizan biografieton de la preleganto \u2013 sume ne pli ol unu pag\u0302o. Proponoj kiuj ne estos elektitaj por IKU, povos tamen esti utiligitaj en aliaj kadroj, kiel Scienca Kafejo."}, {"text_idx": "#000004", "text": "C\u0302iu preleganto devas esti kongresano kaj mem zorgi pri sia alig\u0302o. Akceptita IKU-prelego estos rekompencita per honorario de 260 eu\u0306roj. Duono de la honorario dependas de la g\u0302ustatema livero de la teksto por la IKU-libro, kaj duono de la efektiva okazigo de la prelego. Pliaj detaloj kaj antau\u0306aj prelegoj kaj resumoj trovig\u0302as en la retejo de IKU."}, {"text_idx": "#000007", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000008", "text": "Demonstraj versioj de \u201cLa Ondo\u201d"}]